Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 74/2002. (VIII. 15.) FVM—KüM—PM együttes rendelethez
Paragraph Index: 1086

6. Amennyiben a pályázat megfelel a pályázati feltételeknek, az AIK az elnyert mennyiség erejéig a pályázó részére 15 napon belül — másra át nem ruházható — ígérvényt bocsát ki, feltéve, hogy a letéti díj az AIK letéti számláján megjelent. Az ígérvény 2002. szeptember 15-ig érvényes. Az ígérvény tartalmazza a hivatkozott rendelet számát, a pályázó nevét, címét, adószámát, a pályázó által támogatással exportálható búza mennyiségét (kvóta), a támogatási kódszámát, vámtarifaszámát, valamint az ígérvény kiállításának napját. Az ígérvény érvényességének elsõ napja az ígérvény kézhezvételének a napja. Amennyiben az elnyert kvótát a pályázó nem tudja igénybe venni, úgy a teljes kvóta 8 napon belül visszaadható, és a pályázó a letéti díjat 30 napon belül visszakapja. Az ígérvény visszaadása esetén újabb kvótát részére nem lehet biztosítani.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes